ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ୟୁକ୍ରେନରେ ଫସି ରହିଥିବା ଭାରତୀୟମାନଙ୍କୁ ଉଦ୍ଧାର ପାଇଁ ଭାରତ ସରକାରଙ୍କ ପଦକ୍ଷେପ
ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଅନ୍ତର୍ଜାତୀୟ ଯାତ୍ରା ମାର୍ଗଦର୍ଶିକାରେ ସଂଶୋଧନ; ୟୁକ୍ରେନରୁ ଉଦ୍ଧାର ହୋଇଥିବା ଭାରତୀୟମାନଙ୍କ ପାଇଁ କୋହଳ ହେଲା ବିଭିନ୍ନ କଟକଣା
ଭାରତୀୟ ନାଗରିକମାନଙ୍କୁ ବୋର୍ଡିଂ ପୂର୍ବରୁ ବାଧ୍ୟତାମୂଳକ ନେଗେଟିଭ୍ ଆରଟିପିସିଆର ଟେଷ୍ଟ ଏବଂ ଟିକାକରଣ ପ୍ରମାଣପତ୍ର ଦେବାକୁ ପଡ଼ିବ ନାହିଁ; ଯାତ୍ରା ପୂର୍ବରୁ ଏୟାର – ସୁବିଧା ପୋର୍ଟାଲରେ ଦସ୍ତାବିଜ ଅପଲୋଡ୍ କରିବା ନିୟମ କୋହଳ
ଯେଉଁ ଯାତ୍ରୀମାନେ ପହଞ୍ଚିବା ପୂର୍ବର ନେଗେଟିଭ ଆରଟି ପିସିଆର ପରୀକ୍ଷା ରିପୋର୍ଟ ଦାଖଲ କରିବାରେ ସକ୍ଷମ ହେବେ ନାହିଁ କିମ୍ବା ଯେଉଁମାନେ କୋଭିଡ -୧୯ ଟିକାକରଣ ସମ୍ପୂର୍ଣ୍ଣ କରିନଥିବେ, ସେମାନଙ୍କୁ ପହଞ୍ଚିବା ପରେ ନିଜର ନମୁନା ଦେବାକୁ ଅନୁମତି ଦିଆଯିବ, ଏପରି ଯାତ୍ରୀମାନେ ଭାରତରେ ପହଞ୍ଚିବା ପରେ ୧୪ ଦିନ ପାଇଁ ସ୍ୱାସ୍ଥ୍ୟାବସ୍ଥାର ସ୍ୱ-ନିରୀକ୍ଷଣରେ ରହିବେ
୨୮ ଫେବୃଆରୀ ୨୦୨୨ ସୁଦ୍ଧା, ୟୁକ୍ରେନରୁ ୧୧୫୬ ଜଣ ଭାରତୀୟ ଭାରତରେ ପହଞ୍ଚିଛନ୍ତି, କେହି ଜଣେ ହେଲେ ପ୍ରାର୍ଥୀଙ୍କୁ ସଙ୍ଗରୋଧରେ ରଖାଯାଇନାହିଁ
ୟୁକ୍ରେନରେ ଫସି ରହିଥିବା ଭାରତୀୟମାନଙ୍କୁ ଉଦ୍ଧାର କରିବା ଲାଗି ଭାରତ ସରକାର ଯଥାସମ୍ଭବ ସହାୟତା ଯୋଗାଇ ଦେଉଛନ୍ତି । ଏ କ୍ଷେତ୍ରରେ ବୈଦେଶିକ ବ୍ୟାପାର ମନ୍ତ୍ରଣାଳୟ, ସ୍ୱରାଷ୍ଟ୍ର ମନ୍ତ୍ରଣାଳୟ ଏବଂ ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ସହିତ ସହଭାଗିତା ସ୍ଥାପନ କରି ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଆବଶ୍ୟକ ସହାୟତା ଯୋଗାଇ ଦେଉଛି ।
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଅନ୍ତର୍ଜାତୀୟ ଯାତ୍ରା ମାର୍ଗଦର୍ଶିକାରେ ସଂଶୋଧନ କରାଯାଇଛି । ମାନବିକତା ଆଧାରରେ ଅନ୍ତର୍ଜାତୀୟ ଯାତ୍ରୀମାନଙ୍କ ପାଇଁ ନିମ୍ନ କଟକଣାକୁ କୋହଳ କରାଯାଇଛି :
- ବୋର୍ଡିଂ ପୂର୍ବରୁ ନେଗେଟିଭ ଆରଟି-ପିସିଆର ଟେଷ୍ଟ ରିପୋର୍ଟ କିମ୍ବା ସମ୍ପୂର୍ଣ୍ଣ ଟିକାକରଣ ପ୍ରମାଣପତ୍ର ଦାଖଲ କରିବାର ବାଧ୍ୟତାମୂଳକ ଆବଶ୍ୟକତାକୁ ଭାରତୀୟ ନାଗରିକମାନଙ୍କ ପାଇଁ କୋହଳ କରାଯାଇଛି । ଅନ୍ତର୍ଜାତୀୟ ଯାତ୍ରୀଙ୍କ ପାଇଁ ରହିଥିବା ବର୍ତ୍ତମାନର ମାର୍ଗଦର୍ଶିକାରେ ଏହି ନିୟମ ରହିଛି । ଭାରତ ଆସିବା ପୂର୍ବରୁ ସେମାନଙ୍କୁ ଏୟାର ସୁବିଧା ପୋର୍ଟାଲରେ ମଧ୍ୟ ଏହିସବୁ କାଗଜପତ୍ର ଅପଲୋଡ୍ କରିବାକୁ ପଡ଼ିବ ନାହିଁ ।
- ଆହୁରି, ଯେଉଁ ଯାତ୍ରୀମାନେ କୋଭିଡ-୧୯ ଟିକାକରଣ ସମ୍ପୂର୍ଣ୍ଣ କରିଛନ୍ତି , ସେମାନେ ଭାରତରେ ପହଞ୍ଚିବା ପରେ ସେମାନଙ୍କୁ ବିମାନ ବନ୍ଦରରୁ ଘରକୁ ଯିବା ଲାଗି ଅନୁମତି ମିଳିବ । ତେବେ ସେମାନଙ୍କୁ ନିଜର ସ୍ୱାସ୍ଥ୍ୟବସ୍ଥା ଉପରେ ୧୪ ଦିନ ପର୍ଯ୍ୟନ୍ତ ସ୍ୱ-ନିରୀକ୍ଷଣ ଲାଗି ପରାମର୍ଶ ଦିଆଯିବ ।
- ଯେଉଁ ଯାତ୍ରୀମାନେ ପହଞ୍ଚିବା ପୂର୍ବର ନେଗେଟିଭ ଆରଟି ପିସିଆର ପରୀକ୍ଷା ରିପୋର୍ଟ ଦାଖଲ କରିବାରେ ସକ୍ଷମ ହେବେ ନାହିଁ କିମ୍ବା ଯେଉଁମାନେ କୋଭିଡ -୧୯ ଟିକାକରଣ ସମ୍ପୂର୍ଣ୍ଣ କରିନଥିବେ, ସେମାନଙ୍କୁ ପହଞ୍ଚିବା ପରେ ନିଜର ନମୁନା ଦେବାକୁ ଅନୁମତି ଦିଆଯିବ, ଏପରି ଯାତ୍ରୀମାନେ ଭାରତରେ ପହଞ୍ଚିବା ପରେ ୧୪ ଦିନ ପାଇଁ ସ୍ୱାସ୍ଥ୍ୟାବସ୍ଥାର ସ୍ୱ-ନିରୀକ୍ଷଣରେ ରହିବେ । ଯଦି ସେମାନେ ପଜିଟିଭ୍ ଚିହ୍ନଟ ହୁଅନ୍ତି ତା’ହେଲେ ତାଙ୍କୁ ନିର୍ଦ୍ଧାରିତ ନିୟମ ଅନୁଯାୟୀ, ଚିକିତ୍ସା କରାଯିବ ।
ୟୁକ୍ରେନରେ ରାଜନୈତିକ ଅସ୍ଥିରତା କାରଣରୁ ବହୁସଂଖ୍ୟକ ଭାରତୀୟ ନାଗରିକ  ସେଠାରେ ଫସି ରହିଛନ୍ତି । ୟୁକ୍ରେନରେ ନୋଟିସ ଟୁ ଏୟାରମ୍ୟାନ କିମ୍ବା ନୋଟିସ ଟୁ ଏୟାର ମିଶନ  ବା ବିମାନ ଚଳାଚଳ ଉପରେ କଟକଣା ରହିଥିବାରୁ ଫସି ରହିଥିବା ଭାରତୀୟ ନାଗରିକମାନଙ୍କୁ ସିଧାସଳଖ ବିମାନ ଯୋଗେ ଉଦ୍ଧାର କରାଯିବା ସମ୍ଭବ ନୁହେଁ । ଏହି କାରଣରୁ, ପୋଲାଣ୍ଡ, ରୋମାନିଆ, ସ୍ଲୋଭାକିଆ ଏବଂ ହଙ୍ଗେରୀରେ ଥିବା ଭାରତୀୟ ଦୂତାବାସ ପକ୍ଷରୁ ୟୁକ୍ରେନରୁ ଭାରତୀୟ ନାଗରିକମାନଙ୍କୁ ଉଦ୍ଧାର କରିବା ଲାଗି ପଦକ୍ଷେପ ଗ୍ରହଣ କରାଯାଉଛି । ଏହାପରେ ଏସବୁ ରାଷ୍ଟ୍ରରୁ ଅପରେସନ ଗଙ୍ଗା ଜରିଆରେ ଭାରତୀୟମାନଙ୍କୁ ଫେରାଇ ଅଣାଯାଉଛି ।
୨୮ ଫେବୃଆରୀ ୨୦୨୨  ସୁଦ୍ଧା, ୫ଟି ବିମାନ ରେ ୧୧୫୬ ଜଣ ଭାରତୀୟ ନାଗରିକ ୟୁକ୍ରେନରୁ ଉଦ୍ଧାର ହୋଇ ଭାରତରେ ପହଞ୍ଚିଛନ୍ତି । ଏମାନଙ୍କ ମଧ୍ୟରୁ ଜଣେ ହେଲେ ବିମାନ ଯାତ୍ରୀଙ୍କୁ ଏବେ ସୁଦ୍ଧା ସଙ୍ଗରୋଧରେ ରଖାଯାଇନାହିଁ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗୋଟିଏ ଦିନରେ ଦେଶରେ ରେକର୍ଡ ସଂଖ୍ୟକ 8.5 ଲକ୍ଷ ନମୁନା ପରୀକ୍ଷା
• ଆରୋଗ୍ୟ ହାର 71.17 ପ୍ରତିଶତ
• ମୃତ୍ୟୁହାର 1.95 ପ୍ରତିଶତକୁ ହ୍ରାସ
ନମୁନା ପରୀକ୍ଷଣ ସୁବିଧାକୁ ଅବ୍ୟାହତ ରଖି ଏବଂ ଦିନକୁ 10 ଲକ୍ଷ ପରୀକ୍ଷଣ ଛୁଇଁବା ଲକ୍ଷ୍ୟରେ ଭାରତ ଏପର୍ଯ୍ୟନ୍ତ ଗୋଟିଏ ଦିନରେ ସର୍ବାଧିକ ସଂଖ୍ୟକ ପରୀକ୍ଷଣର ଏକ ନୂତନ ଉଚ୍ଚତାକୁ ଛୁଇଁ ପାରିଛି । ଗତ 24 ଘଣ୍ଟା ମଧ୍ୟରେ ରେକର୍ଡ ସଂଖ୍ୟକ 8,48,728 ନମୁନା ପରୀକ୍ଷା କରାଯାଇଛି । ଫଳରେ ସମୁଦାୟ ପରୀକ୍ଷଣ 2,76,94,416କୁ ବୃଦ୍ଧି ପାଇଛି ।
କୋଭିଡ-19 ପ୍ରସଙ୍ଗରେ ଜନସ୍ୱାସ୍ଥ୍ୟ ନିୟମାବଳିର ଅନୁପାଳନ ଓ ସନ୍ଦିଗ୍ଧ ମାମଲାଗୁଡ଼ିକ ପ୍ରତି ବିସ୍ତୃତ ନଜର ରଖିବାକୁ ବିଶ୍ଵ ସ୍ୱାସ୍ଥ୍ୟ ସଂଗଠନ  ପରାମର୍ଶ ଦେଇଛି । ଡବ୍ଲୁଏଚଓ ପରାମର୍ଶ ଦେଇଛି ଯେ, ପ୍ରତ୍ୟେକ ଦେଶ ପ୍ରତି ନିୟୁତ ଜନସଂଖ୍ୟା ତୁଳନାରେ ଦିନକୁ ଅନ୍ୟୁନ 140 ନମୁନା ପରୀକ୍ଷଣ କରିବା ଆବଶ୍ୟକ ।
ନିୟୁତ ଜନସଂଖ୍ୟା ପିଛା ଜାତୀୟ ପରୀକ୍ଷଣ ଦିନକୁ 603 ହେଉଥିବାବେଳେ କେନ୍ଦ୍ରର ପ୍ରୟାସ ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ଦ୍ଵାରା ପ୍ରଭାବଶାଳୀ କାର୍ଯ୍ୟକାରିତା ଯୋଗୁଁ ସେମାନଙ୍କ ମଧ୍ୟରୁ 34ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାର ଏହି ସଂଖ୍ୟା ଅତିକ୍ରମ କରିଛନ୍ତି । ବର୍ତ୍ତମାନର ସକରାତ୍ମକତା ସହିତ ଅନୁରୂପ ସ୍ତରରେ ପରୀକ୍ଷଣକୁ ଜୋରଦାର କରିବାକୁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ପରାମର୍ଶ ଦିଆଯାଉଛି ।
ପରୀକ୍ଷା, ଚିହ୍ନଟ ଓ ଚିକିତ୍ସା ରଣନୀତିକୁ ସଫଳତାର ସହିତ ତ୍ୱରାନ୍ୱିତ କରିବା ଯୋଗୁଁ ଦେଶରେ ରୋଗ ନିରୂପଣ ପରୀକ୍ଷାଗାରଗୁଡିକର ସଂଖ୍ୟା ବୃଦ୍ଧି ପାଇଛି । 958ଟି ସରକାରୀ ଓ 493ଟି ଘରୋଇ ଏହିପରି ମୋଟ 1,451ଟି ପରୀକ୍ଷାଗାରରେ ବର୍ତ୍ତମାନ ନମୁନା ପରୀକ୍ଷଣ କାର୍ଯ୍ୟ କରାଯାଉଛି । ବ୍ୟାପକ ନମୁନା ପରିକ୍ଷଣକୁ ସଫଳତାର ସହତି କାର୍ଯ୍ୟକାରୀ କରିବା, ବ୍ୟାପକ ଚିହ୍ନଟିକରଣ ଏବଂ ଦକ୍ଷ ଚିକିତ୍ସା ସୁବିଧା ଯୋଗୁଁ ସୁସ୍ଥତା ହାର ମଧ୍ୟ କ୍ରମଶଃ ବୃଦ୍ଧି ପାଉଛି । ଏହା ଆଜି 71.17 ପ୍ରତିଶତରେ ପହଞ୍ଚିଥିବା ବେଳେ ମୋଟ ଆରୋଗ୍ୟ ସଂଖ୍ୟା 17.5 ଲକ୍ଷରୁ ଅଧିକ ଅର୍ଥାତ 17,51,555ରେ ପହଞ୍ଚିଛି । ସୁସ୍ଥ ରୋଗୀଙ୍କ ସଂଖ୍ୟା ସକ୍ରିୟ ରୋଗୀଙ୍କ ତୁଳନାରେ 6,61,595 ବୃଦ୍ଧି ପାଇ ପାଖାପାଖି 11 ଲକ୍ଷ ଅର୍ଥାତ 10,89,960ରେ ପହଞ୍ଚିଛି ।
ଏକ ଗୁଣାତ୍ମକ ଚିକିତ୍ସା ନିୟମାବଳୀର ଅନୁସରଣ କରିବା ଫଳରେ ମୃତ୍ୟୁହାର ମଧ୍ୟ ହ୍ରାସ ପାଇଛି । ଏହା ଦ୍ରୁତ ହ୍ରାସ ପାଇ ଆଜି 1.95 ପ୍ରତିଶତରେ ପହଞ୍ଚିଛି ।
କୋଭିଡ୍ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdf ରେ ଉପଲବ୍ଧ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
• ସାମାଜିକ ଓ ଆର୍ଥିକ କାର୍ଯ୍ୟକଳାପ ଆରମ୍ଭ କରିବା ପାଇଁ ଏସଓପି ଜାରି
ଦେଶରେ ଲକଡାଉନ କଟକଣା କୋହଳ କରାଯାଇ ସାମାଜିକ ଓ ଆର୍ଥିକ କାର୍ଯ୍ୟକଳାପ ଆରମ୍ଭ କରାଯାଇଥିଲେ ମଧ୍ୟ କରୋନା ସଂକ୍ରମଣ ସମ୍ଭାବନା ଥିବା ସ୍ଥାନଗୁଡିକରେ ଏସବୁ ପାଇଁ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଏସଓପି ଜାରି କରାଯାଇଛି । ସାମାଜିକ ଓ ଆର୍ଥିକ କାର୍ଯ୍ୟକଳାପ ଆରମ୍ଭ ହୋଇଥିବା ସତ୍ଵେ ଏହି ମାର୍ଗଦର୍ଶିକା ପାଳନ କରାଗଲେ ସଂକ୍ରମଣ ସମ୍ଭାବନା ହ୍ରାସ ପାଇପାରିବ ।
ବିଭିନ୍ନ କାର୍ଯ୍ୟାଳୟରେ ସଂକ୍ରମଣ ରୋକିବା ଲାଗି ପ୍ରତିଷେଧମୂଳକ ବ୍ୟବସ୍ଥା ପାଇଁ ଜାରି ଏସଓପି https://www.mohfw.gov.in/pdf/1SoPstobefollowedinOffices.pdf ରୁ ମିଳିପାରିବ ।
ପୂଜାସ୍ଥଳରେ ସଂକ୍ରମଣ ରୋକିବା ଲାଗି ପ୍ରତିଷେଧମୂଳକ ବ୍ୟବସ୍ଥା ପାଇଁ ଜାରି ଏସଓପି https://www.mohfw.gov.in/pdf/2SoPstobefollowedinReligiousPlaces.pdf ରେ ମିଳିପାରିବ ।
ରେଷ୍ଟୁରାଣ୍ଟରେ ସଂକ୍ରମଣ ରୋକିବା ଲାଗି ପ୍ରତିଷେଧମୂଳକ ବ୍ୟବସ୍ଥା ପାଇଁ ଜାରି ଏସଓପି https://www.mohfw.gov.in/pdf/3SoPstobefollowedinRestaurants.pdf ରେ ମିଳିପାରିବ ।
ସପିଙ୍ଗ ମଲରେ ସଂକ୍ରମଣ ରୋକିବା ଲାଗି ପ୍ରତିଷେଧମୂଳକ ବ୍ୟବସ୍ଥା ପାଇଁ ଜାରି ଏସଓପି
https://www.mohfw.gov.in/pdf/4SoPstobefollowedinShoppingMalls.pdf ରେ ମିଳିପାରିବ ।
ହୋଟେଲ ଏବଂ ଆତିଥ୍ୟ ସ୍ଥାନରେ ସଂକ୍ରମଣ ରୋକିବା ଲାଗି ପ୍ରତିଷେଧମୂଳକ ବ୍ୟବସ୍ଥା ପାଇଁ ଜାରି ଏସଓପି
https://www.mohfw.gov.in/pdf/5SoPstobefollowedinHotelsandotherunits.pdf ରେ ମିଳିପାରିବ ।
କୋଭିଡ-19 ବୈଶ୍ଵିକ ମହାମାରୀ ଯୋଗୁଁ ଓପିଡିରେ ପାଇଥିବା ଔଷଧପତ୍ରର ଅର୍ଥ ଫେରି ପାଇବା ପାଇଁ ହିତାଧିକାରୀମାନଙ୍କୁ ମନ୍ତ୍ରଣାଳୟ ପକ୍ଷରୁ ନୂତନ ନିୟମାବଳୀ ଜାରି କରାଯାଇଛି, https://www.mohfw.gov.in/pdf/OPDmedicinesspecialsanctionCOVID.pdf ରେ ମିଳିପାରିବ ।
ଗତ 24 ଘଣ୍ଟା ମଧ୍ୟରେ 5,355 ଜଣ କରୋନା ରୋଗୀ ସୁସ୍ଥ ହୋଇଛନ୍ତି । ସେଦୃଷ୍ଟିରୁ ଏପର୍ଯ୍ୟନ୍ତ ଆରୋଗ୍ୟ ଲାଭ କରିଥିବା ରୋଗୀଙ୍କ ସଂଖ୍ୟା 1,09,462ରେ ପହଞ୍ଚିଛି । ଆରୋଗ୍ୟ ହାର 48.27% ରହିଥିବା ବେଳେ 1,10,960 ସକ୍ରିୟ ରୋଗୀ ଚିକିତ୍ସାଧୀନ ଅଛନ୍ତି ।
ବର୍ତ୍ତମାନ ପରୀକ୍ଷାଗାର 507କୁ ବୃଦ୍ଧି ପାଇଥିବା ବେଳେ ଘରୋଇ ପରୀକ୍ଷାଗାର 217କୁ ବୃଦ୍ଧି ପାଇଛି । ଗତ 24 ଘଣ୍ଟା ମଧ୍ୟରେ 1,43,661ଟି ନମୁନା ପରୀକ୍ଷା କରାଯାଇଥିବା ବେଳେ ଏପର୍ଯ୍ୟନ୍ତ 43,86,379ଟି ନମୁନା ପରୀକ୍ଷା କରାଯାଇଛି ।
କୋଭିଡ ସମ୍ପର୍କିତ ସ୍ୱାସ୍ଥ୍ୟ ଭିତ୍ତିଭୂମି କ୍ରମଶଃ ସୁଦୃଢ ହେଉଥିବା ବେଳେ ଆଜିସୁଦ୍ଧା  957ଟି ଉତ୍ସର୍ଗୀକୃତ କୋଭିଡ ହସ୍ପିଟାଲରେ 1,66,460ଟି ଏକାନ୍ତ ଶଯ୍ୟା, 21, 473 ଆଇସିୟୁ ଶଯ୍ୟା ଏବଂ 72,497ଟି ଅମ୍ଳଜାନ ସହାୟକ ଶଯ୍ୟା ରହିଛି । 2,362 କୋଭିଡ ସ୍ୱାସ୍ଥ୍ୟ କେନ୍ଦ୍ରରେ 1,32,593ଟି ଏକାନ୍ତବାସ ଶଯ୍ୟା, 10,903ଟି ଆଇସିୟୁ ଶଯ୍ୟା ଓ 45,562ଟି ଅମ୍ଳଜାନ ସହାୟକ ଶଯ୍ୟା କାର୍ଯ୍ୟକ୍ଷମ ହୋଇଛି । 11,210ଟି ସଙ୍ଗରୋଧ କେନ୍ଦ୍ର ଏବଂ 7,529 କୋଭିଡ ଯତ୍ନ କେନ୍ଦ୍ରରେ 7,03,786ଟି ଶଯ୍ୟା କରୋନା ମହାମାରୀ ମୁକାବିଲା ପାଇଁ ଉପଲବ୍ଧ ହୋଇଛି । ଏପର୍ଯ୍ୟନ୍ତ କେନ୍ଦ୍ର 128.84 ଲକ୍ଷ ଏନ-95 ମାସ୍କ ଏବଂ 104.74 ଲକ୍ଷ ବ୍ୟକ୍ତିଗତ ସୁରକ୍ଷା ଉପକରଣ  ରାଜ୍ୟ / କେନ୍ଦ୍ରଶାସିତ ଅଞ୍ଚଳ କେନ୍ଦ୍ରୀୟ ପ୍ରତିଷ୍ଠାନଗୁଡିକୁ ଯୋଗାଇଦେଇଛନ୍ତି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶର ପ୍ରତିଷ୍ଠା ଦିବସ ଅବସରରେ ରାଜ୍ୟବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ମଧ୍ୟପ୍ରଦେଶର ପ୍ରତିଷ୍ଠା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
‘‘ମଧ୍ୟପ୍ରଦେଶର ଲୋକଙ୍କୁ ରାଜ୍ୟର ପ୍ରତିଷ୍ଠା ଦିବସ ଅବସରରେ ହାର୍ଦ୍ଦିକ ଶୁଭେଚ୍ଛା । ପ୍ରାକୃତିକ ସମ୍ବଳ ଓ କଳା-ସଂସ୍କୃତିରେ ସମୃଦ୍ଧ ଏହି ରାଜ୍ୟ ଏହିଭଳି ଭାବେ ନିରନ୍ତର ପ୍ରଗତି ପଥରେ ଅଗ୍ରସର ହେଉ, ଏହା ହିଁ ମୋର କାମନା ।’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମ ସରକାର ମତ୍ସ୍ୟଜୀବିଙ୍କ ଜୀବନରେ ସକାରାତ୍ମକ ପରିବର୍ତ୍ତନ ଆଣିବା ପାଇଁ ଅନେକ କାମ କରୁଛନ୍ତି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଆମ ସରକାର ମତ୍ସ୍ୟଜୀବିମାନଙ୍କ ଜୀବନରେ ସକାରାତ୍ମକ ପରିବର୍ତ୍ତନ ଆଣିବା ପାଇଁ ଅନେକ କାମ କରୁଛନ୍ତି । ଯେଉଁଥିରେ ସହଜରେ ଋଣ ସୁନିଶ୍ଚିତ କରିବା, ନୂଆ ପ୍ରଯୁକ୍ତି ଉପଲବ୍ଧ କରାଇବା, ଭିତ୍ତିଭୂମି ଉନ୍ନତ କରାଇବା ଆଦି ସାମିଲ ରହିଛି ।
କେନ୍ଦ୍ର ମତ୍ସ୍ୟ, ପଶୁପାଳନ ଓ ଦୁଗ୍ଧ ଉତ୍ପାଦନ ମନ୍ତ୍ରୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ସୁଚିନ୍ତିତ ପଦକ୍ଷେପ । ଆମ ସରକାର ମତ୍ସ୍ୟଜୀବିମାନଙ୍କ ଜୀବନରେ ସକାରାତ୍ମକ ପରିବର୍ତ୍ତନ ଆଣିବା ପାଇଁ ଅନେକ କାମ କରୁଛନ୍ତି । ଯେଉଁଥିରେ ସହଜରେ ଋଣ ସୁନିଶ୍ଚିତ କରିବା, ନୂଆ ପ୍ରଯୁକ୍ତି ଉପଲବ୍ଧ କରାଇବା, ଭିତ୍ତିଭୂମି ଉନ୍ନତ କରାଇବା ଆଦି ସାମିଲ ରହିଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି-7 ଶିଖର ସମ୍ମିଳନୀର 9ମ କାର୍ଯ୍ୟକାରୀ ଅଧିବେଶନରେ ପ୍ରଧାନମନ୍ତ୍ରୀଙ୍କ ପ୍ରାରମ୍ଭିକ ବକ୍ତବ୍ୟ
ମହାମହିମ,
ଆଜି ଆମେ ରାଷ୍ଟ୍ରପତି ଜେଲେନସ୍କିଙ୍କୁ ଶୁଣିଲେ । କାଲି ମୋର ତାଙ୍କ ସହିତ ମଧ୍ୟ ସାକ୍ଷାତ ହୋଇଥିଲା । ମୁଁ ବର୍ତମାନର ପରିସ୍ଥିତିକୁ ରାଜନୀତି ଅବା ଅର୍ଥ ବ୍ୟବସ୍ଥାର ପ୍ରସଙ୍ଗ ବୋଲି ଭାବୁ ନାହିଁ । ମୋ ମତରେ ଏହା ହେଉଛି ମାନବତାର ପ୍ରସଙ୍ଗ, ହେଉଛି ମାନବୀୟ ମୂଲ୍ୟବୋଧର ପ୍ରସଙ୍ଗ । ଆମେ ଆରମ୍ଭରୁ କହିଛୁ ଯେ, ଆଲୋଚନା ଏବଂ କୂଟନୀତି ହେଉଛି ଏକମାତ୍ର ପଥ । ଆଉ ଏହି ପରିସ୍ଥିତିର ସମାଧାନ ପାଇଁ, ଭାରତ ଦ୍ୱାରା ଯାହା କିଛି ମଧ୍ୟ ହୋଇପାରିବ, ଆମେ ଯଥାସମ୍ଭବ ପ୍ରୟାସ କରିବୁ ।
ମହାମହିମ,
ବୈଶ୍ୱିକ ଶାନ୍ତି, ସ୍ଥିରତା ଏବଂ ସମୃଦ୍ଧି ହେଉଛି ଆମ ସମସ୍ତଙ୍କର ପାରସ୍ପରିକ ଉଦ୍ଦେଶ୍ୟ । ଆଜିକାର ଆନ୍ତଃ- ସଂଯୁକ୍ତ ବିଶ୍ୱରେ କୌଣସି ମଧ୍ୟ ଗୋଟିଏ କ୍ଷେତ୍ରରେ ଉତେଜନା ସମସ୍ତ ଦେଶକୁ ପ୍ରଭାବିତ କରୁଛି । ଆଉ, ବିକାଶଶୀଳ ଦେଶ, ଯେଉଁମାନଙ୍କ ପାଖରେ ସୀମିତ ସମ୍ବଳ ଅଛି, ସବୁଠାରୁ ଅଧିକ ପ୍ରଭାବିତ ହୋଇ ଥାଆନ୍ତି । ବର୍ତମାନ ବୈଶ୍ୱିକ ପରିସ୍ଥିତିରେ, ଖାଦ୍ୟ, ଇନ୍ଧନ ଏବଂ ଉର୍ବରକ ସଙ୍କଟର ସର୍ବାଧିକ ଏବଂ ସବୁଠାରୁ ଗୁରୁତର ପ୍ରଭାବ ସେହି ଦେଶଗୁଡ଼ିକୁ ଭୋଗିବାକୁ ପଡ଼ୁଛି ।
ମହାମହିମ,
ଏହା ହେଉଛି ଚିନ୍ତାର ବିଷୟ ଯେ, ଆମକୁ କାହିଁକି ଭିନ୍ନ- ଭିନ୍ନ ମଂଚରେ ଶାନ୍ତି ଏବଂ ସ୍ଥିରତାର କଥା କହିବାକୁ ପଡ଼ୁଛି ? ମିଳିତ ଜାତିସଙ୍ଘ ଯାହାର ଶୁଭାରମ୍ଭ ଶାନ୍ତି ପ୍ରତିଷ୍ଠା କରିବା ପାଇଁ ହିଁ କଳ୍ପନା କରାଯାଇଥିଲା, ତେବେ ଆଜି ବିବାଦ ରୋକିବାରେ କାହିଁକି ସଫଳ ହୋଇ ପାରି ନାହିଁ ? କାରଣ କ’ଣ, ୟୁଏନରେ ଆତଙ୍କବାଦର ପରିଭାଷା ଏପର୍ଯ୍ୟନ୍ତ ଗ୍ରହଣଯୋଗ୍ୟ ହୋଇ ପାରି ନାହିଁ? ଯଦି ଆତ୍ମଚିନ୍ତନ କରାଯାଏ, ତେବେ ଗୋଟିଏ କଥା ହେଉଛି ସ୍ପଷ୍ଟ । ବିଗତ ଶତାବ୍ଦୀରେ ପ୍ରତିଷ୍ଠ ହୋଇଥିବା ସଂଗଠନ ଏକବିଂଶ ଶତାବ୍ଦୀର ବ୍ୟବସ୍ଥା ଅନୁରୂପ ହୋଇ ନାହିଁ । ବର୍ତମାନର ବାସ୍ତବତାକୁ ପ୍ରତିଫଳିତ କରି ପାରୁ ନାହିଁ । ଏଥିପାଇଁ ଆବଶ୍ୟକ ହେଉଛି ଯେ ମିଳିତ ଜାତିସଙ୍ଘ ଭଳି ବୃହତ ଅନୁଷ୍ଠାନରେ ସଂସ୍କାରକୁ ନୂତନ ସ୍ୱରୂପ ଦିଆଯାଉ । ଏହାକୁ ଗ୍ଲୋବାଲ ସାଉଥ୍ ସ୍ୱର ମଧ୍ୟ କରିବାକୁ ହେବ । ନଚେତ୍ ଆମେ ସଂଘର୍ଷକୁ ଅନ୍ତ କରିବା ପାଇଁ କେବଳ ଚର୍ଚ୍ଚା ହିଁ କରି ଚାଲିଥିବା । ୟୁଏନ ଏବଂ ସୁରକ୍ଷା ପରିଷଦ ଏକମାତ୍ର ଶୀର୍ଷ ଆଲୋଚନାକରୀ ଗୋଷ୍ଠୀ ହୋଇ ରହିଯିବେ ।
ମହାମହିମ,
ଏହା ଜରୁରୀ ଯେ, ସମସ୍ତ ଦେଶ ମିଳିତ ଜାତିସଙ୍ଘ ସନନ୍ଦ, ଅନ୍ତରାଷ୍ଟ୍ରୀୟ ଆଇନ ଏବଂ ସମସ୍ତ ଦେଶର ସାର୍ବଭୌମତ୍ୱ ଏବଂ ଆଂଚଳିକ ଅଖଣ୍ଡତାକୁ ସମ୍ମାନ ଦିଅନ୍ତୁ । ଯଥାସ୍ଥିତିକୁ ବଦଳାଇବାର ଏକତରଫା ପ୍ରୟାସ ବିରୁଦ୍ଧରେ ମିଳିମିଶି ସ୍ୱର ଉତୋଳନ କରନ୍ତୁ । ଭାରତର ସଦା ସର୍ବଦା ଏହି ମତ ରହିଛି ଯେ କୌଣସି ମଧ୍ୟ ଉତେଜନା, କୌଣସି ମଧ୍ୟ ବିବାଦର ସମାଧାନ ଶାନ୍ତିପୂର୍ଣ୍ଣ ଢ଼ଙ୍ଗରେ, ଆଲୋଚନା ଜରିଆରେ କରାଯିବା ଉଚିତ । ଆଉ ଯଦି ଆଇନ ମାଧ୍ୟମରେ କୌଣସି ପରିଣାମ ବାହାରୁଛି, ତେବେ ତାହାକୁ ସ୍ୱୀକାର କରିବା ଉଚିତ । ଆଉ ଏହି ଭାବନା ଦ୍ୱାରା ଭାରତ ବାଙ୍ଗଲାଦେଶ ସହିତ ନିଜର ଭୂମି ଏବଂ ସାମୁଦ୍ରିକ ସୀମା ବିବାଦର ସମାଧାନ କରିଥିଲା ।
ମହାମହିମ,
ଭାରତରେ ଏବଂ ଏଠାରେ ଜାପାନରେ ମଧ୍ୟ, ହଜାର ହଜାର ବର୍ଷ ଧରି ଭଗବାନ ବୁଦ୍ଧଙ୍କୁ ଅନୁସରଣ କରାଯାଉଛି । ଆଧୁନିକ ଯୁଗରେ ଏଭଳି କୌଣସି ସମସ୍ୟା ନାହିଁ, ଯାହାର ସମାଧାନ ଆମେ ବୁଦ୍ଧଙ୍କ ଶିକ୍ଷା ଦ୍ୱାରା ଖୋଜି ପାରିବା ନାହିଁ । ବିଶ୍ୱ ଆଜି ଯେଉଁ ଯୁଦ୍ଧ, ଅଶାନ୍ତି ଏବଂ ଅସ୍ଥିରତା ସହ ମୁକାବିଲା କରୁଛି, ତାହାର ସମାଧାନ ଭଗବାନ ବୁଦ୍ଧ ଶତାବ୍ଦୀ- ଶତାବ୍ଦୀ ପୂର୍ବରୁ ହିଁ କରି ଦେଇଥିଲେ ।
ଭଗବାନ ବୁଦ୍ଧ କହିଛନ୍ତି :
ନହି ବେରେନ୍ ବେରାନୀ,
ସମ୍ମନ ତୀଧ ଉଦାସନ୍,
ଅବେରେନ ଚ ସମ୍ମନ୍ତି,
ଏସ ଧମ୍ମୋ ସନ୍ନତନ ।
ଅର୍ଥାତ, ଶତ୍ରୁତାରୁ ଶତ୍ରୁତା ଶାନ୍ତ ହୋଇ ନଥାଏ । ନିଜତ୍ୱ ଭାବରୁ ହିଁ ଶତ୍ରୁତା ଶାନ୍ତ ହୋଇ ଥାଏ । ଏହି ଭାବ ସହିତ ଆମକୁ ସମସ୍ତଙ୍କ ସହିତ ମିଳିମିଶି ଆଗକୁ ବଢ଼ିବା ଦରକାର ।
ଧନ୍ୟବାଦ !
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ଆନ୍ତର୍ଜାତିକ ଷ୍ଟାର୍ଟଅପ ସମ୍ମିଳନୀ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଭାରତ ଆନ୍ତର୍ଜାତିକ ଷ୍ଟାଟ୍ଅପ୍ ସମ୍ମିଳନୀ ‘ପ୍ରାରମ୍ଭ’କୁ ଆସନ୍ତା ଜାନୁୟାରୀ 16ତାରିଖ ଦିନ ଭିଡିଓ କନ୍ଫରେନ୍ସି ମାଧ୍ୟମରେ ଅପରାହ୍ନ 5ଟା ସମୟରେ ଉଦ୍ଘାଟନ କରିବେ । ବାଣିଜ୍ୟ ଏବଂ ଶିଳ୍ପ ମନ୍ତ୍ରଣାଳୟ ଅଧୀନରେ ଥିବା ଶିଳ୍ପ ଏବଂ ଆଭ୍ୟନ୍ତରୀଣ ବାଣିଜ୍ୟ ଉନ୍ନୟନ ବିଭାଗ ଦ୍ୱାରା ଏହି ସମ୍ମିଳନୀ ଆୟୋଜନ କରାଯାଇଛି । ଏହା ଚଳିତ ଜାନୁୟାରୀ 15 ଏବଂ 16ତାରିଖ ଦୁଇଦିନ ଧରି ଅନୁଷ୍ଠିତ ହେବ । ଗତ 2018 ମସିହା ଅଗଷ୍ଟ ମାସରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କାଠମାଣ୍ଡୁଠାରେ ଅନୁଷ୍ଠିତ ଚତୁର୍ଥ ବିମ୍ଷ୍ଟେକ୍ ସମ୍ମିଳନୀରେ ଭାରତ ବିମ୍ଷ୍ଟେଟ୍ ଷ୍ଟାଟଅପ ସିମ୍ମଳନୀର ଆୟୋଜନ କରିବ ବୋଲି ଘୋଷଣା କରିଥିଲେ । ଗତ 2016 ମସିହା ଜାନୁୟାରୀ 16ତାରିଖ ଦିନ ପ୍ରଧାନମନ୍ତ୍ରୀ ଷ୍ଟାଟ୍ଅପ ଇଣ୍ଡିଆ ଇନିସିଏଟିଭର ଶୁଭାରମ୍ଭ କରିଥିଲେ । ଏହି କାର୍ଯ୍ୟକ୍ରମର 5ବର୍ଷ ପୂର୍ତି ଅବସରରେ ଏହି ବିମ୍ଷ୍ଟେଟ ଷ୍ଟାର୍ଟଅପ୍ ସମ୍ମିଳନୀ ‘ପ୍ରାରମ୍ଭ’ ଆୟୋଜିତ ହେଉଛି । ଏଥିରେ 25ଟିରୁ ଅଧିକ ଦେଶର 200ରୁ ଅଧିକ ବିଶ୍ୱସ୍ତରୀୟ ବକ୍ତା ଅଂଶଗ୍ରହଣ କରୁଛନ୍ତି । ଏହି କାର୍ଯ୍ୟକ୍ରମ ଅଧୀନରେ ଏହା ସର୍ବବୃହତ୍ ସମ୍ମିଳନୀ । ଏଥିରେ 24ଟି ଅଧିବେଶନରେ ‘ଷ୍ଟାର୍ଟଅପ୍ ଇକୋ ସିଷ୍ଟମ’କୁ ବିଶ୍ୱବ୍ୟାପୀ ସୁଦୁଢ କରିବାକୁ ବହୁପକ୍ଷୀୟ ସହଯୋଗ ଉପରେ ଗୁରୁତ୍ୱ ଦିଆଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମା କାମାକ୍ଷା କରିଡର ଏକ ଯୁଗାନ୍ତକାରୀ ପଦକ୍ଷେପ ଭାବେ ବିବେଚିତ ହେବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଶା ବ୍ୟକ୍ତ କରିଛନ୍ତି, କାଶୀ ବିଶ୍ୱନାଥ ଧାମ ଓ ଶ୍ରୀ ମହାକାଳ ମହାଲୋକ କରିଡର ଭଳି ମା କାମାକ୍ଷା କରିଡର ଏକ ଯୁଗାନ୍ତକାରୀ ପଦକ୍ଷେପ ଭାବେ ବିବେଚିତ ହେବ ।
ଆଗାମୀ ଦିନରେ ପୁନଃନିର୍ମିତ ମା କାମାକ୍ଷା କରିଡର କିପରି ଦେଖାଯିବ ତାର ଏକ ଝଲକ ଆସାମ ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱସର୍ମା ଟ୍ୱିଟରେ ଶେୟାର କରିଛନ୍ତି ।
ଆସାମ ମୁଖ୍ୟମନ୍ତ୍ରୀଙ୍କ ଟ୍ୱିଟର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ମୁଁ ନିଶ୍ଚିତ ମା କାମାକ୍ଷା କରିଡର ଏକ ଯୁଗାନ୍ତକାରୀ ପଦକ୍ଷେପ ହେବ ।
ଆଧ୍ୟାତ୍ମିକ ଅଭିଜ୍ଞତାକୁ ବିବେଚନା କଲେ କାଶୀ ବିଶ୍ୱନାଥ ଧାମ ଓ ଶ୍ରୀ ମହାକାଳ ମହାଲୋକ ପରିବର୍ତ୍ତନକାରୀ ରହିଛି । ପର୍ଯ୍ୟଟନ ବଢିବା ଓ ସ୍ଥାନୀୟ ଅର୍ଥବ୍ୟବସ୍ଥାକୁ ପ୍ରୋତ୍ସାହନ ମିଳିବା ମଧ୍ୟ ଗୁରୁତ୍ୱପୂର୍ଣ୍ଣ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାରାଲିମ୍ପିକ୍ସ ଖେଳରେ ବନ୍ଧୁକ ଚାଳନାରେ କାଂସ୍ୟ ପଦକ ବିଜେତା ସିଂହରାଜ ଅଧାନାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପାରାଲିମ୍ପିକ୍ସ ଗେମ୍ସ, ଟୋକିଓରେ ବନ୍ଧୁକ ଚାଳନାରେ କାଂସ୍ୟ ପଦକ ବିଜେତା ସିଂହରାଜ ଅଧାନାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ସିଂହରାଜ ଅଧାନାଙ୍କ ଅସାଧାରଣ ପ୍ରଦର୍ଶନ! ଭାରତର ପ୍ରତିଭାବାନ ଶୁଟର ଦେଶ ପାଇଁ କାଂସ୍ୟ ପଦକ ଜିତିଛନ୍ତି । ସେ କଠିନ ପରିଶ୍ରମ କରିଛନ୍ତି ଓ ଏହି ଉଲ୍ଲେଖନୀୟ ସଫଳତା ହାସଲ କରିଛନ୍ତି । ତାଙ୍କୁ ଅଭିନନ୍ଦନ ଜଣାଉଛି ଓ ତାଙ୍କ ଉଜ୍ୱଳ ଭବିଷ୍ୟତ କାମନା କରୁଛି ।#ପାରାଲିମ୍ପିକ୍ସ#ପ୍ରେଜ4ପାରା ।”
SR
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ବନ୍ଦର, ପରିବହନ ଏବଂ ଜଳପଥ ମନ୍ତ୍ରଣାଳୟର ସମସ୍ତଙ୍କ ପାଇଁ ସ୍ୱାସ୍ଥ୍ୟ କ୍ଷେତ୍ରରେ ପଦକ୍ଷେପ
ସରକାର ୧୦୭ କୋଟି ଟଙ୍କାର ଆନୁମାନିକ ମୂଲ୍ୟରେ ପିପିପି ଆଧାରରେ ନୂତନ ମାଙ୍ଗାଲୋର ବନ୍ଦରରେ ୧୫୦ ଶଯ୍ୟାବିଶିଷ୍ଟ ମଲ୍ଟିସ୍ପେଶିଆଲିଟି ହସ୍ପିଟାଲ ନିର୍ମାଣ କରିବେ
ଏହି ମଲ୍ଟିସ୍ପେଶିଆଲିଟି ହସ୍ପିଟାଲ ବନ୍ଦର କର୍ମଚାରୀ/ ସିଆଇଏସଏଫ/ ଅବସରପ୍ରାପ୍ତ କର୍ମଚାରୀ ଏବଂ ସେମାନଙ୍କ ଉପରେ ନିର୍ଭରଶୀଳଙ୍କ ଚିକିତ୍ସେ ପାଇଁ ଗୁଣାତ୍ମକ ସ୍ୱାସ୍ଥ୍ୟ ସେବା ପ୍ରଦାନ କରିବ: ଶ୍ରୀ ସର୍ବାନନ୍ଦ ସୋନୱାଲ
ଭାରତରେ, ସ୍ୱାସ୍ଥ୍ୟ ସେବା ସମ୍ବନ୍ଧିତ ପାରମ୍ପରିକ ଢାଞ୍ଚାକୁ ସ୍ୱାସ୍ଥ୍ୟ ସେବା ପ୍ରଦାନ କରିବା ଏବଂ ଯତ୍ନ ପ୍ରଣାଳୀର ବୁଝାମଣାର ଏକ ଗୁରୁତ୍ୱପୂର୍ଣ୍ଣ ସୂଚକ ଭାବରେ ସ୍ୱୀକୃତ ହୋଇଛି । ସମ୍ପ୍ରତି କେନ୍ଦ୍ର ବନ୍ଦର, ପରିବହନ ଏବଂ ଜଳମାର୍ଗ ମନ୍ତ୍ରୀ ଶ୍ରୀ ସର୍ବାନନ୍ଦ ସୋନୱାଲ ୧୦୭ କୋଟି ଟଙ୍କାର ଆନୁମାନିକ ମୂଲ୍ୟରେ ପିପିପି ମୋଡରେ ନୂତନ ମାଙ୍ଗାଲୋର ବନ୍ଦର ପ୍ରାଧିକରଣ ରେ ୧୫୦ ଶଯ୍ୟାବିଶିଷ୍ଟ ମଲ୍ଟିସ୍ପେଶିଆଲିଟି ହସ୍ପିଟାଲର ବିକାଶକୁ ତ୍ୱରାନ୍ୱିତ କରିବାକୁ ଅନୁମୋଦନ କରିଛନ୍ତି ।
ଶ୍ରୀ ସର୍ବାନନ୍ଦ ସୋନୱାଲ କହିଛନ୍ତି, “ଏହି ଡାକ୍ତରଖାନା ବନ୍ଦର କର୍ମଚାରୀ, ସିଆଇଏସଫ, ଅବସରପ୍ରାପ୍ତ ର୍ମଚାରୀ ଏବଂ ସେମାନଙ୍କ ଉପରେ ନିର୍ଭର କରୁଥିବା ତଥା ବନ୍ଦର ପରିସରରେ ରହୁଥିବା ଅଣ ଏନଏପିଏ ରୋଗୀଙ୍କୁ ଗୁଣାତ୍ମକ ସ୍ୱାସ୍ଥ୍ୟ ସେବା ଯୋଗାଇ ଦିଆଯିବ ଏବଂ ଏହିପରି ଆମର ମାନ୍ୟବର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୀଙ୍କ ଶେଷରେ ଠିଆ ହୋଇଥିବା ଶେଷ ବ୍ୟକ୍ତିଙ୍କ ପର୍ଯ୍ୟନ୍ତ ଗୁଣାତ୍ମକ ସ୍ୱାସ୍ଥ୍ୟ ସେବା ଯୋଗାଇବାର ପରିକଳ୍ପାକୁ ସାକାର କରିବ ।
ବର୍ତ୍ତମାନ ମୁଁ, ଏନଏମପିଏ ନିକଟରେ ୩୨ ଶଯ୍ୟାବିଶିଷ୍ଟ ଏକ ଡାକ୍ତରଖାନା ଅଛି, ଯାହା ଆମର ରୋଗୀମାନଙ୍କୁ ଙ୍କୁ ଓପିଡି ଏବଂ ଡାଇଗ୍ନୋଷ୍ଟିକ ସେବା ପ୍ରଦାନ କରିଥାଏ । ନୂତନ ୧୫୦ ଶଯ୍ୟାବିଶିଷ୍ଟ ମଲ୍ଟିସ୍ପେଶିଆଲିଟି ହସ୍ପିଟାଲ ଅନେକ ପ୍ରକାରର ରୋଗର ଚିକିତ୍ସା ସହିତ ବିଭିନ୍ନ ପ୍ରକାରର ଚିକିତ୍ସା ସେବା ପ୍ରଦାନ କରିବ। ଏହି ପ୍ରକଳ୍ପ ରୋଗୀମାନଙ୍କୁ ଗୋଟିଏ ଛାତ ତଳେ ଆଇପିଡି ସୁବିଧା, ଆଇଇସିୟୁ, ଆଧୁନିକ ଡାଇଗ୍ନୋଷ୍ଟିକ ସୁବିଧା , ମଲ୍ଟିସ୍ପେଟିଆଲିଟି ସେବା  ଜରୁରିକାଳୀନ ଚିକିତ୍ସା, ନିରାକରଣ, ଅତ୍ସ୍ରୋପଚାର ଭଳି ସମସ୍ତ ସୁବିଧା ଉପଲବ୍ଧ କରାଇବ ଯାହା ବର୍ତ୍ତମାନ ବନ୍ଦର ଚିକିତ୍ସାଳୟରେ ଉପଲବ୍ଧ ନାହିଁ ।
ଏହି ପ୍ରକଳ୍ପ ଅଧୀନରେ, ବନ୍ଦର କର୍ତ୍ତୃପକ୍ଷଙ୍କ ଦ୍ୱାରା ଚିହ୍ନିତ କରାଯାଇଥିବା ୩ ଏକର ଜମି ଏହି କାର୍ଯ୍ୟ ପାଇଁ ରିହାତି ପ୍ରଦାନକାରୀମାନଙ୍କୁ ହସ୍ତାନ୍ତର କରାଯିବ । ୧.୩ ଏକର ଜମିରେ ଥିବା ଡାକ୍ତରଖାନାକୁ ସଂଚାଳନ ପାଇଁ ରିହାତି ପ୍ରଦାନକାରୀଙ୍କୁ ହସ୍ତାନ୍ତର କରାଯିବ, ଯାହା ନୂତନ ମଲ୍ଟିସ୍ପେଶିଆଲିଟି ହସ୍ପିଟାଲ କାର୍ଯ୍ୟକ୍ଷମ ହେବା ପରେ ବନ୍ଦର କର୍ତ୍ତୃପକ୍ଷଙ୍କୁ ହସ୍ତାନ୍ତର କରାଯିବ ।
ଏହି ପ୍ରକଳ୍ପ ସେମାନଙ୍କ କର୍ମଚାରୀଙ୍କ ଚିକିତ୍ସା ପାଇଁ ବାର୍ଷିକ ଖର୍ଚ୍ଚକୁ ଯୁକ୍ତିଯୁକ୍ତ କରିବ । ଏହା ପନାମ୍ବର, ବେଙ୍କେମଡ଼ି, କୁଲଇ, ସୁରଥକଲ ଇତ୍ୟାଦିରେ ୫ କିଲୋମିଟର ବ୍ୟାସାର୍ଦ୍ଧରେ ରହୁଥିବା ଆଖପାଖ ଅଞ୍ଚଳର ଜନସଖ୍ୟାକୁ ସ୍ୱାସ୍ଥ୍ୟସେବା ଯୋଗାଇ ଦେବ ଏବ ବିଶେଷଜ୍ଞ, ଡାକ୍ତର, ଫାର୍ମାସିଷ୍ଟ, ନର୍ସିଂ କର୍ମଚାରୀ ଏବଂ ଅନ୍ୟାନ୍ୟ ପାରା ମେଡିକାଲ କର୍ମଚାରୀଙ୍କ ନିଯୁକ୍ତିରେ ସହାୟକ ହେବ ।
NS/MB
(Visitor Counter : 47
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାମିଲନାଡୁର ସାଲେମ ରେଳ ଜଙ୍କସନରେ ବନ୍ଦେ ଭାରତର ଚିତାକର୍ଷକ ସ୍ୱାଗତରେ ସନ୍ତୋଷ ବ୍ୟକ୍ତ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ତାମିଲନାଡୁର ସାଲେମ ରେଳ ଜଙ୍କସନରେ ଲୋକେ ବନ୍ଦେ ଭାରତକୁ କରିଥିବା ଚିତାକର୍ଷକ ସ୍ୱାଗତରେ ସନ୍ତୋଷ ବ୍ୟକ୍ତ କରିଛନ୍ତି ।
ବନ୍ଦେ ଭାରତ ଏକ୍ସପ୍ରେସକୁ ସ୍ୱାଗତ କରି ଉତ୍ସାହୀ ଲୋକେ ସାଲେମ ରେଳ ଜଙ୍କସନରେ ଟ୍ରେନ ଉପରେ ଫୁଲ ବର୍ଷା କଲେ ।
ତାମିଲନାଡୁରେ ପତ୍ର ସୂଚନା କାର୍ଯ୍ୟାଳୟର ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ସାଲେମରେ ଚିତାକର୍ଷକ ସ୍ୱାଗତ!
ବନ୍ଦେ ଭାରତ ବିଭିନ୍ନ ସ୍ଥାନରେ ପହଞ୍ଚିବା ବେଳେ ଲୋକଙ୍କ ମଧ୍ୟରେ ଏଭଳି ଉତ୍ସାହ ପରିଲକ୍ଷିତ ହୋଇଥାଏ । ଯାହା ଦେଶବାସୀଙ୍କ ଗୌରବ ଭାବନାକୁ ପ୍ରଦର୍ଶିତ କରିଥାଏ ।”
ଶ୍ରୀ ମୋଦୀ ବନ୍ଦେ ଭାରତ ଏକ୍ସପ୍ରେସରେ ଶ୍ରୀମତି ବନସ୍ଥି ଶ୍ରୀନିବାସନଙ୍କ ସୁଖଦ ଯାତ୍ରା ଅନୁଭବ ସମ୍ପର୍କରେ କହିଛନ୍ତି;
“ଅଦ୍ଭୁତ!”
SR
(
ଯୋଗାଯୋଗ ମନ୍ତ୍ରଣାଳୟ
ଡାକ ଜୀବନ ବୀମା ଏବଂ ଗ୍ରାମୀଣ ଡାକ ଜୀବନ ବୀମା ପ୍ରିମିୟମ ଜମା ଅବଧି 30 ଜୁନ 2020 ପର୍ଯ୍ୟନ୍ତ ବୃଦ୍ଧି
କୋଭିଡ-19 ମହାମାରୀ ବ୍ୟାପକତାର ଭୟ ଦୃଷ୍ଟିରୁ ସାରା ଦେଶରେ ଲକଡାଉନ ବଳବତର ରହିବା ସହ କେନ୍ଦ୍ର ସରକାର, ରାଜ୍ୟ ସରକାରଙ୍କ ପାଇଁ ବିଭିନ୍ନ ପ୍ରକାରର ନିୟମାବଳୀ ଜାରି କରିବା ସହ ସାଧାରଣ ଲୋକଙ୍କ ଯାତାୟତ ଉପରେ କଟକଣା ଲାଗୁ କରିଛନ୍ତି । ଡାକ ଜୀବନବୀମା / ଗ୍ରାମୀଣ ଡାକ ଜୀବନ ବୀମାର ଉପଭୋକ୍ତାମାନେ ଡାକଘରେ ପହଂଚି ପ୍ରିମିୟମ ଜମା କରିବାରେ ଅସୁବିଧାର ସମ୍ମୁଖୀନ ହେଉଛନ୍ତି । ତେବେ ଅତ୍ୟାବଶ୍ୟକ ସେବା ଭାବେ ସାରା ଦେଶରେ ଅନେକଗୁଡ଼ିଏ ଡାକଘର ମଧ୍ୟ କାର୍ଯ୍ୟ କରୁଛି ।
ତେବେ, ଡାକ ଜୀବନବୀମା /ଗ୍ରାମୀଣ ଡାକ ଜୀବନ ବୀମା ର ଉପଭୋକ୍ତାମାନଙ୍କ ସୁବିଧା ପାଇଁ ଯୋଗାଯୋଗ ମନ୍ତ୍ରଣାଳୟ ଅଧୀନସ୍ଥ ଡାକ ବିଭାଗର ଡାକ ଜୀବନବୀମାର ନିର୍ଦ୍ଦେଶାଳୟ ମାର୍ଚ୍ଚ, ଅପ୍ରେଲ ଏବଂ ମଇ 2020 ସମୟର ପ୍ରିମିୟମ ବିନା ଜୋରିମାନା / ବିଳମ୍ବିତ ଦେୟରେ ଜମା କରିବାର ଅବଧି 30 ଜୁନ, 2020 ପର୍ଯ୍ୟନ୍ତ ବୃଦ୍ଧି କରିଛନ୍ତି । ଡାକ ବିଭାଗ ପକ୍ଷରୁ ଏଭଳି ନିଷ୍ପତ୍ତି ନିଆଯାଇଛି, କାରଣ ଅନଲାଇନ୍ ପୋର୍ଟାଲରେ ପଞ୍ଜିକୃତ ଉପଭୋକ୍ତାମାନେ ପୋର୍ଟାଲ ମାଧ୍ୟମରେ ପ୍ରିମିୟମ ଜମା କରିବାକୁ ପରାମର୍ଶ ଦିଆଯାଇଛି ।
କୌଶଳ ବିକାଶ ଓ ଉଦ୍ୟମିତା ମନ୍ତ୍ରଣାଳୟ
ଚେନ୍ନାଇରେ ଲେଦର ଶିଳ୍ପରେ ଦକ୍ଷତା ବିକାଶ ପାଇଁ ‘ସ୍କେଲ’ ଆପର ଶୁଭାରମ୍ଭ କଲେ କେନ୍ଦ୍ରମନ୍ତ୍ରୀ
ଲେଦର୍ କାରିଗରଙ୍କ ଦକ୍ଷତା ବୃଦ୍ଧି ସହ ଇ-କମର୍ସରେ ଯୋଡ଼ିବା ପାଇଁ ଆହ୍ୱାନ କଲେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ
ତାମିଲନାଡୁର ରାଜ୍ୟପାଳଙ୍କ ସହ ସୌଜନ୍ୟମୂଳକ ସାକ୍ଷାତ୍
ଚେନ୍ନାଇ ସ୍ଥିତ ‘ପୂଣ୍ୟ ସ୍ଥଳମ’ ଠାରେ ଶ୍ରଦ୍ଧାଞ୍ଜଳି ଅର୍ପଣ କଲେ କେନ୍ଦ୍ରମନ୍ତ୍ରୀ
କମଲାଲୟମ ଠାରେ ଦଳୀୟ କାର୍ଯ୍ୟକର୍ତ୍ତାଙ୍କୁ ଭେଟି ଆଲୋଚନା କଲେ
କେନ୍ଦ୍ର ଶିକ୍ଷା, ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ମଙ୍ଗଳବାର ଚେନ୍ନାଇ ସ୍ଥିତ ଲେଦର ସେକ୍ଟର ସ୍କିଲ୍ କାଉନସିଲ୍ ଠାରେ ଚମଡା ଶିଳ୍ପ ଜଗତରେ ଦକ୍ଷତା ବିକାଶ ପାଇଁ ସ୍କେଲ୍  ଆପର ଶୁଭାରମ୍ଭ କରିଛନ୍ତି । ଏହି ଅବସରରେ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ ଏହି କ୍ଷେତ୍ରର କାରିଗରମାନଙ୍କ ଦକ୍ଷତା ବୃଦ୍ଧି ସହ ସେମାନଙ୍କୁ ଇ-କମର୍ସରେ ରହିଥିବା ସୁଯୋଗ ସହ ଯୋଡ଼ିବା ପାଇଁ ଆହ୍ୱାନ କରିଛନ୍ତି ।
ଶ୍ରୀ ପ୍ରଧାନ କହିଛନ୍ତି ଯେ ଉନ୍ମୋଚିତ ହୋଇଥିବା ସ୍କିଲ୍ ଆପ୍ ଲେଦର ଶିଳ୍ପର ଦକ୍ଷତା, ଜ୍ଞାନ, ମୂଲ୍ୟାଙ୍କନ ଏବଂ ରୋଜଗାରର ଆବଶ୍ୟକତା ଉପରେ ତଥ୍ୟ ପ୍ରଦାନ କରିବ । ବଦଳା ଯାଇଥିବା ସ୍କିଲ୍ ଡେଭଲପମେଣ୍ଟ୍ ପ୍ରୋଗ୍ରାମ ଗୁଡିକର ଡିଜାଇନ ଲେଦର ଶିଳ୍ପରେ ତାଲିମପ୍ରାପ୍ତ ବ୍ୟକ୍ତିଙ୍କ ନିକଟରେ ପହଞ୍ଚାଇବା ପାଇଁ ଲେଦର ସ୍କିଲ ସେକ୍ଟର କାଉନସିଲ ଏହି ଆଣ୍ଡ୍ରୋଏଡ୍ ଆପ୍ ବିକଶିତ କରିଛି । ଏହି ଆପ୍ ଦ୍ୱାରା ଚମଡା କାରିଗରୀ ପ୍ରତି ଆଗ୍ରହୀ ଥିବା ଲୋକମାନେ ଅନଲାଇନ ମାଧ୍ୟମରେ ଚମଡାରୁ ସାମଗ୍ରୀ ପ୍ରସ୍ତୁତିର ତାଲିମ ନେଇପାରିବେ ।
ଦେଶରେ ରୋଜଗାର ସୃଷ୍ଟି କରିବାରେ ଲେଦର ଶିଳ୍ପ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛି । ବର୍ତ୍ତମାନ ୪୪ ଲକ୍ଷରୁ ଅଧିକ ଲୋକ ଏହି କ୍ଷେତ୍ରରେ କାମ କରୁଛନ୍ତି । ଶିକ୍ଷା ଏବଂ ଦକ୍ଷତା ବିକାଶର ସମ୍ପୂର୍ଣ୍ଣ ଏକତ୍ରୀକରଣ ସହ ସେଣ୍ଟରାଲ ଲେଦର ରିସର୍ଚ୍ଚ ଇନଷ୍ଟିଚ୍ୟୁଟ୍ ଏହି କ୍ଷେତ୍ରର ବିକାଶ ଦିଗରେ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରୁଛି । ନୂତନ ପ୍ରଯୁକ୍ତିବିଦ୍ୟା, ଅନୁକୂଳଯୁକ୍ତ ବ୍ୟବସ୍ଥା ଦ୍ୱାରା ଚମଡା ଶିଳ୍ପରେ ଆଧୁନିକତା ସହ ବ୍ୟାପକ ପରିବର୍ତ୍ତନ ଆସିଛି ।
ନ୍ୟାସନାଲ ସ୍କିଲ ଡେଭଲପମେଣ୍ଟ ସେଣ୍ଟର ଏବଂ ସେଣ୍ଟରାଲ ଲେଦର ରିସର୍ଚ୍ଚ ଇନଷ୍ଟିଚ୍ୟୁଟ୍ ଲେଦର୍ କ୍ଷେତ୍ରର ଦକ୍ଷତା ଆବଶ୍ୟକତାକୁ ପୂରଣ କରିବା ଦିଗରେ କାର୍ଯ୍ୟ କରିବ । ଶ୍ରୀ ପ୍ରଧାନ ଏହି କ୍ଷେତ୍ରରେ କାର୍ଯ୍ୟ କରୁଥିବା କର୍ମଚାରୀଙ୍କ ବିକାଶ ପାଇଁ ସେଣ୍ଟରାଲ ଲେଦର ରିସର୍ଚ୍ଚ ଇନଷ୍ଟିଚ୍ୟୁଟ୍ ଠାରେ ଜାତୀୟ ସ୍ତରର କ୍ଷମତା ଗଠନ କାର୍ଯ୍ୟକ୍ରମ ଆୟୋଜନ କରିବା ପାଇଁ ପରାମର୍ଶ ଦେଇଛନ୍ତି । ଏହାସହ ନୂତନ ପ୍ରଯୁକ୍ତିବିଦ୍ୟା, ନବସୃଜନ ଏବଂ ଉଦ୍ୟମିତା ସାହାଯ୍ୟରେ ନିଯୁକ୍ତିଦାତା ହେବା ପାଇଁ ଯୁବ କର୍ମଚାରୀମାନଙ୍କୁ ଆହ୍ୱାନ କରିଛନ୍ତି ।
ଏହା ପୂର୍ବରୁ କେନ୍ଦ୍ରମନ୍ତ୍ରୀ ତାମିଲନାଡୁର ରାଜ୍ୟପାଳ ଆରଏମ ରବିଙ୍କ ସହ ସୌଜନ୍ୟମୂଳକ ସାକ୍ଷାତ୍ କରିଥିଲେ ତାମିଲନାଡୁର କମଲାଲୟମ ସ୍ଥିତ ଦଳୀୟ କାର୍ଯ୍ୟାଳୟକୁ ଯାଇ କାର୍ଯ୍ୟକର୍ତ୍ତାଙ୍କୁ ଭେଟି ଆଲୋଚନା କରିଥିଲେ । ସେହିପରି ଚେନ୍ନାଇ ସ୍ଥିତ ‘ପୂଣ୍ୟ ସ୍ଥଳମ’ ଠାରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ । ଏହି ପବିତ୍ର ସ୍ଥାନରୁ ମହାତ୍ମା ଗାନ୍ଧି ବ୍ରିଟିଶ ବିରୋଧୀ ଆନ୍ଦୋଳନକୁ ବ୍ୟାପକ କରିବା ପାଇଁ ଅସହଯୋଗ ଆନ୍ଦୋଳନର କଳ୍ପନା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେରିକାରୁ ୧୫୭ କଳାକୃତି ଓ ପ୍ରଚୀନ ସାମଗ୍ରୀ ସ୍ୱଦେଶ ଆଣିବେ ପ୍ରଧାନମନ୍ତ୍ରୀ
ସାଂସ୍କୃତିକ ପ୍ରାଚୀନ ସାମଗ୍ରୀ ଏବଂ ହିନ୍ଦୁ, ବୌଦ୍ଧ ଓ ଜୈନ ଧର୍ମ ସହ ଜଡ଼ିତ ମୂର୍ତ୍ତି ଏହି କଳାକୃତି ମଧ୍ୟରେ ସାମିଲ
ଅଧିକାଂଶ ସାମଗ୍ରୀ ଏକାଦଶ ଶତାବ୍ଦୀରୁ ଚତୁର୍ଦ୍ଦଶ ଶତାବ୍ଦୀ ବେଳର ଓ ପ୍ରାକ ସାଧାରଣ ଯୁଗର କିଛି ଐତିହାସିକ ପ୍ରାଚୀନ ସାମଗ୍ରୀ ବି ଅନ୍ତର୍ଭୁକ୍ତ
ଆମର ପୁରାତନ ସାମଗ୍ରୀ ତଥା କଳାକୃତିଗୁଡ଼ିକୁ ସମଗ୍ର ବିଶ୍ୱରୁ ଫେରାଇ ଆଣିବା ପାଇଁ ମୋଦୀ ସରକାରଙ୍କ ନିରନ୍ତର ପ୍ରୟାସକୁ ଏହି ଉଦ୍ୟମ ସୂଚାଉଛି
ପ୍ରଧାନମନ୍ତ୍ରୀ ମୋଦୀଙ୍କ ଗସ୍ତ ସମୟରେ ଆମେରିକା ଦ୍ୱାରା ୧୫୭ କଳାକୃତି ଓ ପ୍ରାଚୀନ ସାମଗ୍ରୀ ହସ୍ତାନ୍ତର କରାଯାଇଛି । ଆମେରିକା ଦ୍ୱାରା ଭାରତକୁ ପ୍ରାଚୀନ ସାମଗ୍ରୀଗୁଡ଼ିକୁ ଫେରାଇ ଦିଆଯାଇଥିବାରୁ ପ୍ରଧାନମନ୍ତ୍ରୀ ଏଥିପାଇଁ ଭୂୟସୀ ପ୍ରଶଂସା କରିଛନ୍ତି । ସାଂସ୍କୃତିକ ସାମଗ୍ରୀଗୁଡ଼ିକର ଚୋରି, ବେଆଇନ କାରବାର ଓ ଚାଲାଣକୁ ପ୍ରତିହତ ସକାଶେ ପ୍ରଧାନମନ୍ତ୍ରୀ ମୋଦୀ ଓ ରାଷ୍ଟ୍ରପତି ବାଇଡେନ ନିଜ ଉଦ୍ୟମକୁ ସଶକ୍ତ କରିବା ପାଇଁ ବଦ୍ଧପରିକର ହୋଇଛନ୍ତି ।
ଏହି ୧୫୭ କଳାକୃତି ତାଲିକା ମଧ୍ୟରେ ଦଶମ ଶତାବ୍ଦୀର ବାଲୁକା ପଥରରେ ରେବାନ୍ତର ଏକ ଅଧ ମିଟର ବେସ ରିଲିଫ ପ୍ୟାନେଲଠାରୁ ଆରମ୍ଭକରି ୮.୫ ସେମି ଉଚ୍ଚ, ସୂକ୍ଷ କାଂସ୍ୟ ନଟରାଜ ପର୍ଯ୍ୟନ୍ତ ବିଭିନ୍ନ ପ୍ରକାର ସାମଗ୍ରୀ ଅନ୍ତର୍ଭୁକ୍ତ । ଏହି ସାମଗ୍ରୀଗୁଡ଼ିକ ମୁଖ୍ୟତଃ ଏକାଦଶ ଶତାବ୍ଦୀରୁ ଚତୁର୍ଦ୍ଦଶ ଶତାବ୍ଦୀ ପର୍ଯ୍ୟନ୍ତ ବେଳର ଏବଂ ଐତିହାସିକ ପ୍ରାଚୀନ ସାମଗ୍ରୀ ରହିଛି ଯେଭଳି କି ଖ୍ରୀଷ୍ଟପୂର୍ବ ୨୦୦୦ର ତମ୍ବା ମାନବରୂପୀ ସାମଗ୍ରୀ ବା ଦ୍ୱିତୀୟ ଶତାବ୍ଦୀର ଟେରାକୋଟା ଫୁଲଦାନି ଅନ୍ତର୍ଭୁକ୍ତ । ପ୍ରାୟ ୪୫ ପ୍ରାଚୀନ ସାମଗ୍ରୀ ସାଧାରଣ ଯୁଗ ପୂର୍ବର ଅଟେ ।
ଅଧା କଳାକୃତି  ସାଂସ୍କୃତିକ ହୋଇଥିବା ବେଳେ ବାକି ଅଧା ମୂର୍ତ୍ତି ହିନ୍ଦୁ , ବୌଦ୍ଧ  ଓ ଜୈନ ଧର୍ମ  ସହ ଜଡ଼ିତ ।
ସେଗୁଡ଼ିକର ନିର୍ମାଣ ଧାତୁ, ପ୍ରସ୍ତର ଓ ଟେରାକୋଟା ପର୍ଯ୍ୟନ୍ତ ବ୍ୟାପିଛି । କାଂସ୍ୟ ସାମଗ୍ରୀଗୁଡ଼ିକରେ ମୁଖ୍ୟତଃ ଲକ୍ଷ୍ମୀନାରାୟଣ, ବୁଦ୍ଧ, ବିଷ୍ଣୁ, ଶିବ ପାର୍ବତୀ ଓ ୨୪ ଜୈନ ତୀର୍ଥଙ୍କରଙ୍କ ମୁଦ୍ରାଗୁଡ଼ିକର ଅଳଙ୍କୃତ ମୂର୍ତ୍ତି ରହିଛି ଏବଂ ଅନ୍ୟ ନାମବିହୀନ ଦେବଦେବୀ ଓ ଦିବ୍ୟ ପ୍ରତିମୂର୍ତ୍ତି ବ୍ୟତୀତ ସ୍ୱଳ୍ପ ଜଣାଶୁଣା କଙ୍କଳମୂର୍ତ୍ତି ବ୍ରାହ୍ମୀ ଓ ନନ୍ଦିକେଶ ରହିଛି ।
ରୂପାଙ୍କନଗୁଡ଼ିକରେ ହିନ୍ଦୁ ଧର୍ମର ଧାର୍ମିକ ମୂର୍ତ୍ତି , ବୌଦ୍ଧ ଧର୍ମ ମୂର୍ତ୍ତି  ଏବଂ ଜୈନ ଧର୍ମ  ସମେତ ଧର୍ମନିରପେକ୍ଷ ରୂପାଙ୍କନ  ସାମିଲ ରହିଛି ।
୫୬ ଟେରାକୋଟା ଖଣ୍ଡ  ଏବଂ ଅଷ୍ଟାଦଶ ଶତାବ୍ଦୀ ଖଡ଼ଗ ରହିଛି, ଯେଉଁଥିରେ ଶିଳାଲେଖ ସହିତ ପାର୍ସିରେ ଗୁରୁ ହରଗୋବିନ୍ଦ ସିଂହ ବାବଦରେ ଉଲ୍ଲେଖ ରହିଛି ।
ମୋଦୀ ସରକାରଙ୍କ ଦ୍ୱାରା ବିଶ୍ୱବ୍ୟାପୀ ଆମର ପ୍ରାଚୀନ ସାମଗ୍ରୀ ଓ କଳାକୃତିଗୁଡ଼ିକୁ ଫେରାଇ ଆଣିବା ପାଇଁ ପ୍ରଚେଷ୍ଟା ଜାରି ରହିଥିବା ଏହା ଦର୍ଶାଉଛି ।
SR
(